מכר, חבר או מישהו שאתם בכלל לא מכירים פנה אליכם והציע לכם להשקיע בחברה שלו? הכסף שלכם מונח בבנק, לא נושא שום תשואה ואתם שוקלים להשקיע אותו בחברה?
קרוב לוודאי שתמורת ההשקעה שלכם תקבלו אחוזים בודדים בחברה מבלי שתהיה לכם יכולת השפעה אמיתית על קבלת ההחלטות וההתנהלות. חשוב מאוד שתקראו את הדברים הבאים אם אתם לא רוצים "לצאת פראיירים" או "ליפול בפח"!
המשקיע הלא מקצועי (משפחה, חברים, מכרים ואחרים אשר אין להם רקע וניסיון קודם) – מתבססים על הבטחות, בלי לבצע בדיקות כלשהן – לעיתים קרובות ההשקעה יורדת לטמיון או שהעניין מסתיים בסכסוך.
המשקיע הפיננסי – מצפה להשיא את ההשקעה (להחזיר את הסכום שהושקע ולהרוויח רווח גדול) בדרך של אקזיט או לקבל דיבידנדים (חלוקת רווחים) באופן שוטף מרווחי החברה.
המשקיע האסטרטגי – יש לו כישורים, קשרים או יכולת מיוחדת להזניק את החברה או שיש לו עניין בפעילות העסקית של החברה התורמת באופן מיוחד לפעילויות עסקיות אחרות שהוא מעורב בהן. בנוסף לרצון להרוויח על ההשקעה יכולים להיות לו אינטרסים נוספים.
מהם השלבים המקובלים להשקעה בחברה פרטית?
Letter of Intent, MOU = Memorandum of Understanding, Term Sheet.
בד"כ בשלב זה נהוג לסכם את העקרונות הכלליים של העסקה בהיבטים המסחריים (כגון מחיר, תנאים כלליים לתשלום, תכולה כללית של העסקה) ואת התקופה שבה מוסכם על שני הצדדים שבמהלכה יבצע הקונה את בדיקותיו (בתקופה זו המוכר ישתף פעולה ולא יחפש קונים פוטנציאליים אחרים). בתום התקופה ולאחר השלמת הבדיקות בד"כ הקונה רשאי לשנות את דעתו ולהחליט שלא לבצע את ההשקעה כלל או לבצעה בתנאים שונים ממה שהוסכם.
הבדיקה המקדימה טרום ההשקעה היא קריטית – המשקיע לא יוכל לבוא בטענות לחברה ו/או לבעלי המניות בה אם לא טרח לבדוק היטב את מצב החברה לפני ביצוע ההשקעה. על סמך הבדיקה המקיפה אמור המשקיע להחליט אם הוא מעוניין בביצוע ההשקעה או לא. הבדיקה כוללת היבטים משפטיים, כלכליים וחשבונאיים. פרסמנו מאמר מפורט בנושא של בדיקת נאותות כאן.
הצהרות החברה אמורות לכלול את כל המצגים כפי שהם באו לידי ביטוי בבדיקת הנאותות. חשוב מאוד שתופיע "הצהרת סל" שלפיה אין עובדות משמעותיות נוספות שעל המשקיע לדעת שלא דווחו לו ולא מפורטות בהצהרות החברה בהסכם.
אם יש פער זמנים בין מועד החתימה על ההסכם לבין מועד המימוש של ההשקעה (בדרך כלל יש פער זמנים שכזה) צריך לכלול הסדרים לגבי אירועים משמעותיים שעלולים לקרות במהלך תקופה זו והשפעתם האפשרית על ההתקשרות (כגון תביעה משמעותית כנגד החברה, הפסקת העסקתו של עובד משמעותי וכיו"ב).
גם המשקיע מצהיר כי בדק את החברה וכי הוא מודע למצבה וכי יש לו את המשאבים והיכולת להשקיע את הכספים כפי שהוא מתחייב בהסכם.
במידה והוסכם בין הצדדים כי לצורך העברת הכספים על החברה להגיע ל"אבני דרך" או יעדים שנקבעו מראש – יש לפרטם כמובן בהסכם. כיצד תירשם ההשקעה בספרי החשבונות של החברה? האם כהשקעה הונית (שאינה חוזרת למשקיע) או כהלוואת בעלים? איזה סוג מניות יקבל המשקיע, באיזו כמות ומתי (האם המשקיע יקבל מניות שיש להן עדיפות בחלוקת דיבידנד או הטבה אחרת)?
מה היא הפרה צפוויה של הסכם ? בהינתן שישנה הפרה צפוייה של הסכם, כיצד עלינו לנהוג ?